钦定古今图书集成/明伦汇编/官常典/第597卷 > 刘杲
## 钦定古今图书集成/明伦汇编/官常典/第597卷 > 刘杲

按《明外史周孟中传》：“同时长洲刘杲，字世熙，由进士
累官四川佥事，修都江堰，兴水利，迁湖广副使。朝议
括流民戍边，所在汹惧，杲急白上官，验文引及生业，
以定去留，民乃安。三迁江西左布政使。天下朝觐官
刘瑾皆要重贿，杲故无所，赍力拒不应，士论称其刚
正。瑾诛，杲以时望当迁擢，力丐罢。吏部言：杲历职廉
勤，甘于恬退，宜褒以风世。”诏进秩如孟中。